Aarhuus Stifts-Tidende, 1847-11-15
Nyheder fra Udlandet. Schweiz's Anliggender nærme sig deres Afgjørelse, og Bomben kan springe hvert Øieblik. Den 4de Novbr. havde Forbundsforsamlingen befalet, at den væbnede Magt skulde anvendes, for at bringe de 7 Cantoner til Underkastelse, og samme Dag var udstedt et Opraab til Hæren i Anledning af den forestaaende Krig mod Separatforbundet. Fra Uri var en lille Afdeling Tropper rykket ind i Canton Tessin og havde der besat nogle Grændsepunkter paa St. Gotthards-Bjerget. Det var der kommen til en Forpostfægtning, i hvilken nogle Officierer fra Uri vare faldne. Man venter nu først et Angreb paa Freiburg. Walliserne berede sig til, at modstaae et forventet Angreb fra Genf og Waadt. De liberale Cantoner have et Contingent af c. 30,000 Mand og en Reserve af 56,000 Mand samt 500 Kanoner; Sonderbunds=Cantonerne have derimod næppe 10,000 Mand Contingent og 15000 Mand Reserve med 150 Kanoner. Canton Zug er traadt ud af Sonderbundet, og Landboerne i Omegnen af Murten have erklæret, at ville slutte sig til de Liberale. – Østerrig sammendrager en truende Hærmagt ved Schweizergrændsen, aabenbart i Sonderbundets Jnteresse, for hvilket Fyrst Metternich ved alle Leiligheder har lagt sine Sym a thier for Dagen. - J Landdagens Proclamation hedder det bl. A.: "Eders Marsch gaaer nu modSonderforbundet. J ere kaldede til at forskaffe Forbundstractaten, der er det schweizerske EedsforbundsForfatning, Agtelse, at gjenoprette Landets Orden, Rolighed og Sikkerhed, at undertrykke Oprøret, at bevare Schweiz for Anarki, og at tilbageføre vildledte Befolk ninger, hvis Lettroenhed misbruges, til Lydighed mod Forbundets og dets Autoriteters Love. Det vil være Eders Opgave at gjøre en Ende paa hine Uroligheder, som man har vakt i den Hensigt, at undertrykke eller at forfalske de af vore Fædre erhvervede forfatningsmæssige Grundsætninger af Frihed, Lighed for Loven og Retfærdighed. Det Parti, som staaer i Vaaben mod Eedsforbundet, har under falske Foregivender sluttet det separate Forbund, hvis sande Hensigt er at undergrave Friheden, at holde Folket i Uvidenhed og at bøie Demoeratiet under sit Aag, for at det skal tjene dets fordærvelige Hensigter."J Turin have Kongens nye liberale Beslutninger, "Begyndelsen af et nyt Afsnit i Sardiniens Historie, vakt en overordentlig Begeistring. Den 31te Octbr. var Byen og de tilgrændsende Landsbyer illuminerede og hele Befolkningen i Bevægelse i Gaderne under det vedholdende Raab: "Leve Carl Albert, De kirkelige Anliggender i Preussen tage en stedse alvorligere Vending og ere i Sandhed betænkelige. Man taler om et nyt Tolerants-Edict, og det er meget at ønske, at idetmindste den første Halvdeel, Tolerantsen, snart maatte komme. Under det nugjældende Tolerantsediet ere Wislicenus i Halle, Valtzer i Naumburg, Detroit og Rupp i Königsberg suspenderede eller afskedigede, Directorerne Santer og Wechsler i Kønigsberg truede med Afsættelse, hvis de ikke godtgjøre, at tilhøre den protestantiske Kirke. Men det dybeste Jndtryk gjør, hele Tydskland over, de Forholdsregler, man har grebet mod Pastor Uhlich i Magdeburg. Decretet, hvorved han blev suspenderet, sendtes hans Familie i Huset, medens han selv opholdt sig som Deputeret i Darmstadt. Man undrer sig saameget mere over denne haarde Fremfærd, som Uhlich, tro og fast, bekjender sig til den evangeliske Christendom og slet ikke har ifinde, at danne nogen fri Meenighed. Man bebreider ham kun, at han ikke opfatter den christne Lære just paa den Maade, som man nu i Preussen vil have den opfattet, og at han har tilladt sig nogle Afvigelser i Liturgien og andre Udvortesheder. Staden Magdeburg er i største Bevægelse, og den hele evange liste Kirke seer med spændt Forventning disse Tings videre Udvikling imøde.